Александър Поуп
Епиграми и епитафии

Превод от английски: Александър Шурбанов, 1995

chitanka.info

На едного, който пишеше дълги епитафии

Епитафиите ти във грях ни вкарват:

толкова неща ни казват те,

че полвината от тях не ни се вярват,

другата пък — кой да я чете?

Двустишие над леговището му

Животът за това е, щем не щем —

да правим планове и да умрем.

Епиграма

Блъскай глава, ум да ти дойде викай.

Но как да дойде — вътре няма никой!

Френска епиграма

Признавам, драги, няма как —

всеки поет е и глупак,

но знам по теб, че за късмет

всеки глупак не е поет.

Епитафия

Тук праведният Г.[1] лежи.

Където и да се обърне,

неправди срещна и лъжи

и сто на сто не ще се върне.

[1] Г. — Джон Гей, поет и близък приятел на Поуп. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.